ང་རང་ཚོ་མིའི་རིགས་སུ་སྐྱེས་པ་དང་ལྷག་དོན་བོད་པ་ཞིག་ཏུ་གྱུར་ཟིན་པས་ན།ཧ་ཅང་ལས་དོན་རྒྱ་ཆེ་ཞིང་ནང་དོན་གཏིང་ཟབ་པ་ཞིག་སྒྲུབ་དགོས་པར་སེམས།དེང་སྐབས་ནང་བསྟན་ཐོས་སྒོ་ཚང་བ་ཞིག་གི་གནས་མལ་བཙལ་དགོས་ཚེ།བོད་ཁ་བ་ཅན་ཁོ་ན་མ་གཏོགས་པའི་འཛམ་གླིང་གི་ཤར་ནུབ་གང་ནའང་ཡོད་པ་མ་རེད།དེ་བས་ན་བོད་པ་གཙང་མ་ཞིག་བྱེད་འདོད་ན།ནང་བསྟན་གྱི་བརྗོད་བྱ་བློ་ཡིད་དུ་ཤོང་ཐུབ་པ་ཞིག་ཡིན་དགོས་པར་སེམས།ཁྱེད་ཚོས་གནས་ལུགས་དང་དྲང་བདེན་ལ་ཡིད་མ་གཏད་པར།ད་དུང་ཕྱོགས་ཞེན་དང་གནད་སྙིང་མེད་པའི་སྐད་ཆ་སྟེ།བོད་མི་རིགས་ཉམས་པ་ལས་ནང་ཆོས་ཉམས་ཆོག་ཅེས་བཤད་ཡོང་ན།གནོད་པ་མ་གཏོགས་ཕན་པ་ཡོད་མ་རེད།དེ་ནི་ལ་རྒྱ་མ་རེད་བླུན་རྟགས་རེད།ཆོས་ལུགས་ཉམས་པའི་མི་རིགས་ནི་དད་འགྲོ་དང་མཚུངས་པས།ཁྱེད་ཅག་དུད་འགྲོར་གྱུར་འདོད་དམ།གཞན་ཡང་བོད་མི་རིགས་ཞེས་འཛམ་གླིང་གི་རྩེ་མོར་བསྒྲེངས་དགོས་ཚེ།བྱམས་དང་བརྩེ་བ་ཡི་ངོ་གདོང་དངོས་མ་ཞིག་དགོས་པར་སེམས།བོད་ད་ལྟའི་བར་དུ་ཡར་ལངས་མ་ཐུབ་པའི་གནད་རྡོ་ཡང་བྱམས་བརྩེ་དངོས་མ་ཞིག་མེད་པས་རེད་འདོད།དེ་བས་ན་ཁྱེད་ཅག་གིས་གློའི་གཏམ་མ་བཤད།ནང་བསྟན་འཛམ་གླིང་ལ་དར་བར་འབད་པ་ཆེན་པོ་རྒྱོབས་ཤིགཕ་མེས་ཡང་མེས་དང་དད་པ་བྱེད་ཡུལ་རྣམ་གྱིས་དམིགས་བྱའང་དེ་རེད།གོ་སོང་ངམ།